Hugmyndir um friðun Langaness var rædd á kynningarfundi á Þórshöfn í gær. Landeigendur hafa áhyggjur af því að nýtingu landgæða verði settar skorður.
Frá upphafi síðasta árs hefur sveitarstjórn Langanesbyggðar kannað möguleika þess að friðlýsa utanvert Langanes. Umhverfisstofnun hefur gert ítarlega úttekt um þá möguleika sem felast í friðun. Stig friðunar eru mörg. Mesta friðunin felst í að gera svæðið að þjóðgarði. Í úttekt Umhverfisstofnunar eru kostir, gallar og kvaðir friðunar skoðaðir.. Hvorki hefur verið tekin ákvörðun um stig friðunar né hvort friðað verði á annað borð. Nú verði farið í að kynna málið fyrir íbúum og landeigendum og fundurinn á Þórshöfn í gær var liður í því.
Á fundinum var farið yfir úttekt Umhverfisstofnunar og Kristinn Jónasson, bæjarstjóri í Snæfellsbæ, greindi frá reynslu Snæfellinga af Snæfellsþjóðgarði.Hann sagði að þjóðgarðsfriðun fæli aðeins í sér kosti.
Enginn býr á svæðinu en landeigendur þar hafa mestar áhyggjur af þeim skorðum sem friðun setur um nýtingu lands. Jónas Egilsson sveitarstjóri Langanesbyggðar segir að þó svæðið verði friðað sé hægt að fá ákveðnar heimildir til nýtingar.
Næstu skref eru að ræða frekar við íbúa og landeigendur því vissulega setji friðun ákveðnar skorður á framkvæmdir og nýtingu á svæðinu.